ΑΠΟΦΑΣΕΙΣ
Αριθμ. 202501616
Ίδρυση του Προγράμματος Μεταπτυχιακών
Σπουδών (ΠΜΣ) του Τμήματος Βιομηχανικής Διοίκησης και Τεχνολογίας της Σχολής Ναυτιλίας
και Βιομηχανίας του Πανεπιστημίου Πειραιώς,
με τίτλο «Τεχνοοικονομική της Ενέργειας και του
Περιβάλλοντος» («Technoeconomics of Energy
and Environment»).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των ΑΕΙ με την κοινωνία
και λοιπές διατάξεις» (Α’ 141), και ιδίως τα άρθρα 80 έως
89 και τις μεταβατικές διατάξεις του άρθρου 455.
2. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
3. Τις υπό στοιχεία 119929/Ζ1/30.09.2022 και 135557/
Ζ1/01.11.2022 διευκρινιστικές εγκυκλίους του Υ.ΠΑΙ.Θ.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(Υ.Ο.Δ.Δ. 1121), με θητεία έως την 31.8.2026.
5. Την υπ’ αρ. 20227896/06.12.2022 πράξη του Πρύτανη «Καθορισμός του τομέα ευθύνης, μεταβίβασης
αρμοδιοτήτων στους τέσσερις (4) Αντιπρυτάνεις του
Πανεπιστημίου Πειραιώς και καθορισμός της σειράς
αναπλήρωσης Πρύτανη» (Β’ 6241).
6. Την υπ’ αρ. 20245548/04.09.2024 (ΑΔΑ: 6ΑΕΦ469Β7ΤΥ3Κ) πράξη του Πρύτανη περί συγκρότησης Συγκλήτου
του Πανεπιστημίου Πειραιώς ακαδ. έτους 2024-2025.
7. Τo απόσπασμα πρακτικού της Συνέλευσης του
Τμήματος Βιομηχανικής Διοίκησης και Τεχνολογίας του
Πανεπιστημίου Πειραιώς (συνεδρίαση 47η/26.04.2024)
8. Το απόσπασμα πρακτικού της Επιτροπής Μεταπτυχιακών Σπουδών (συνεδρίαση 39η/12.06.2024).
9. Το απόσπασμα πρακτικού της Συγκλήτου του Πανεπιστημίου Πειραιώς (συνεδρίαση 8η/17.06.2024).
10. Την υπό στοιχεία QA_104/12-02-2025 απόφαση
πιστοποίησης του ΣΑΠ της ΕΘΑΕΕ του Προγράμματος
Μεταπτυχιακών Σπουδών (ΠΜΣ) με τίτλο «Τεχνοοικονομική της Ενέργειας και του Περιβάλλοντος» του Τμήμα-
τος Βιομηχανικής Διοίκησης και Τεχνολογίας της Σχολής
Ναυτιλίας και Βιομηχανίας του Πανεπιστημίου Πειραιώς.
11. Το απόσπασμα πρακτικού της Συγκλήτου του Πανεπιστημίου Πειραιώς (υπ’ αρ. 6η/19.03.2025 συνεδρίαση).
12. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
13. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
Την ίδρυση του Προγράμματος Μεταπτυχιακών Σπουδών (ΠΜΣ) του Τμήματος Βιομηχανικής Διοίκησης και
Τεχνολογίας της Σχολής Ναυτιλίας και Βιομηχανίας του
Πανεπιστημίου Πειραιώς με τίτλο «Τεχνοοικονομική της
Ενέργειας και του Περιβάλλοντος») («Technoeconomics
of Energy and Environment») από το ακαδημαϊκό έτος
2024-2025, ως ακολούθως:
Άρθρο 1
Γενικές Διατάξεις
Το Τμήμα Βιομηχανικής Διοίκησης και Τεχνολογίας
της Σχολής Ναυτιλίας και Βιομηχανίας του Πανεπιστημίου Πειραιώς θα οργανώσει και θα λειτουργήσει από
το ακαδημαϊκό έτος 2024-2025 Πρόγραμμα Μεταπτυχιακών Σπουδών (ΠΜΣ) με τίτλο «Τεχνοοικονομική της
Ενέργειας και του Περιβάλλοντος» («Technoeconomics
of Energy and Environment») σύμφωνα με τις διατάξεις
του ν. 4957/2022 (Α’ 141).
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (ΠΜΣ) στην
«Τεχνοοικονομική της Ενέργειας και του Περιβάλλοντος»
έχει ως αντικείμενο την αντιμετώπιση των σύγχρονων
προκλήσεων που σχετίζονται με θέματα οργάνωσης,
λειτουργίας και υποστήριξης των ενεργειακών και περιβαλλοντικών συστημάτων.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
8 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1706
08.04.2025 18:12:44
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1706/08.04.2025
Ο μετασχηματισμός της βιομηχανίας και των εταιρικών δομών μέσω της ψηφιοποίησης των δεδομένων
και των βιομηχανικών διεργασιών, π.χ., τεχνητή νοημοσύνη, «υπολογιστικό νέφος», «διαδίκτυο των πραγμά-
των» κ.λπ., μπορούν να αυξήσουν την ταχύτητα επίτευξης των κλιματικών και ενεργειακών στόχων. Ωστόσο,
ενώ η τεχνολογία και οι υπάρχουσες εταιρικές δομές
και βιομηχανικές διεργασίες μπορούν να βοηθήσουν
τους περισσότερους τομείς της οικονομίας να γίνουν
πιο «πράσινοι», ο ίδιος ο τομέας της βιομηχανίας πρέπει
να μετασχηματιστεί κατάλληλα ώστε να πληροί υψηλά
οικολογικά πρότυπα. Η σύζευξη όλων των τομέων οικονομικής δραστηριότητας και ο ψηφιακός μετασχη-
ματισμός του σημερινού τεχνολογικού παραδείγματος,
μπορεί να διαδραματίσουν βασικό ρόλο στη μείωση του
κλιματικού τους αποτυπώματος. Ταυτόχρονα, η επίτευξη κλιματικής ουδετερότητας και κυκλικότητας έως το
2050 θα καταστεί δυνατή χάρη σε νέες και αναδυόμενες
τεχνολογίες και πρακτικές.
Βάσει αυτών, σκοπός του ΠΜΣ είναι να προετοιμάσει
τους/τις φοιτητές/τριες για τη διαχείριση και την αντιμετώπιση σύγχρονων προβλημάτων που αφορούν την
ενέργεια και το περιβάλλον με χρήση ολιστικών και
διεπιστημονικών προσεγγίσεων. Αυτό επιτυγχάνεται
μέσω της ενσωμάτωσης γνώσεων από διάφορους τομείς όπως η τεχνολογία, η οικονομία και η βιομηχανία,
προετοιμάζοντας τους μελλοντικούς επαγγελματίες να
αντιμετωπίσουν προκλήσεις που αφορούν την βιώσιμη
ανάπτυξη και τη μείωση του ανθρώπινου αποτυπώματος
στο περιβάλλον.
Σε αυτό το πλαίσιο, το ΠΜΣ στοχεύει να εφοδιάσει
τους/τις αποφοίτους/ές του: (α) Με εργαλεία ποιοτικής
ανάλυσης και υπολογιστικά εργαλεία προσομοίωσης
για την αξιολόγηση καινοτόμων και ψηφιακών τεχνολογιών και βιομηχανικών διεργασιών, (β) με γνώσεις,
δεξιότητες και ικανότητες που θα τους επιτρέπουν να
συμβάλλουν στην αντιμετώπιση του φαινομένου της
κλιματικής αλλαγής και στην προώθηση της βιωσιμότητας σε όλους τους τομείς της οικονομίας και (γ) με την
ικανότητα της ολιστικής και συνεργατικής χρήσης των
διάφορων εργαλείων με σκοπό την ανάπτυξη καινοτόμων επιχειρηματικών μοντέλων που εκμεταλλεύονται
νέες ευκαιρίες, οι οποίες αναδεικνύονται στα πλαίσια των
συνεχώς μεταβαλλόμενων συνθηκών του ενεργειακού
και περιβαλλοντικού συστήματος.
Άρθρο 3
Μεταπτυχιακοί Τίτλοι
Το ΠΜΣ απονέμει Δίπλωμα Μεταπτυχιακών Σπουδών (ΔΜΣ) στη «Τεχνοοικονομική της Ενέργειας και
του Περιβάλλοντος» («Technoeconomics of Energy and
Environment»).
Άρθρο 4
Διάρκεια Λειτουργίας
Το ΠΜΣ θα λειτουργήσει για δέκα (10) έτη, από το ακαδημαϊκό έτος 2024-2025, με δυνατότητα παράτασης,
με την επιφύλαξη της μη πιστοποίησής του κατά την
περιοδική αξιολόγηση του Τμήματος.
Άρθρο 5
Κατηγορίες Πτυχιούχων και Τρόπος Αξιολόγησης
Υποψηφίων
Στο ΠΜΣ γίνονται δεκτοί κάτοχοι τίτλου πρώτου κύκλου σπουδών ΑΕΙ της ημεδαπής ή ομοταγών ιδρυ-
μάτων της αλλοδαπής σύμφωνα με τις διατάξεις του
ν. 4957/2022.
Τα κριτήρια επιλογής που είναι απαραίτητα ή συνεκτιμώνται κατά τη διαδικασία επιλογής των εισακτέων,
καθώς και ο τρόπος απόδειξής τους καθορίζονται στον
Κανονισμό Λειτουργίας του ΠΜΣ.
Ο τρόπος αξιολόγησης των υποψηφίων γίνεται με
αξιολόγηση φακέλου, προσωπική συνέντευξη ή/και
εξετάσεις σύμφωνα με τα κριτήρια και την διαδικασία
επιλογής που καθορίζονται στον Κανονισμό Λειτουργίας
του ΠΜΣ.
Άρθρο 6
Πρόγραμμα μαθημάτων
Τα μαθήματα, η κατανομή τους ανά εξάμηνο καθώς
και οι πιστωτικές μονάδες ECTS (συντομογραφία ΠΜ)
παρουσιάζονται ενδεικτικά στον ακόλουθο πίνακα.
Α’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
ECTS
(ΠΜ)
Οικονομικά Ενέργειας & Περιβάλλοντος
Δομή, Λειτουργία & Μετάβαση του
Ενεργειακού Συστήματος
Ανανεώσιμες Πηγές Ενέργειας
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 4)
Κλιματική Αλλαγή & Βιωσιμότητα
Υπολογιστικά Εργαλεία Ανάλυσης
και Επίλυσης Προβλημάτων
Βιώσιμες & Παγκοσμιοποιημένες
Εφοδιαστικές Αλυσίδες
Διοίκηση Έργων
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Β’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
ECTS
(ΠΜ)
Ενεργειακή & Περιβαλλοντική Πολιτική
Διαχείρισης Ζήτησης & Έξυπνα Δίκτυα
Ανάπτυξη Βιώσιμων Προϊόντων
& Ανάλυση Κύκλου Ζωής
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 5)
Διαχείριση Μηδενικών Απορριμμάτων
& Κυκλική Οικονομία (Zero Waste
Management & Circular Economy)
Περιβαλλοντικά Πρότυπα
και Πιστοποιήσεις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1706/08.04.2025
Δεδομένα Μεγάλης Κλίμακας
και Επιχειρηματική Αλλαγή
Χρηματοοικονομική Διοίκηση
Διοίκηση Ποιότητας & Κινδύνων
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Γ’ ΕΞΑΜΗΝΟ
ΥΠΟΧΡΕΩΤΙΚΑ ΜΑΘΗΜΑΤΑ
ECTS
(ΠΜ)
Διπλωματική Εργασία
Αγορές Ενέργειας & Ρύθμιση
ΜΑΘΗΜΑΤΑ ΕΠΙΛΟΓΗΣ (Επιλέγονται 2 εκ των 4)
Εναλλακτικά Καύσιμα και Εφαρμογές
“Power-to-X”
Μοντελοποίηση και Βελτιστοποίηση
Ενεργειακών & Περιβαλλοντικών
Συστημάτων
Διοίκηση Γνώσης & Οργανωσιακή
Αλλαγή
Διοίκηση Καινοτομίας και Ανάπτυξης
Προϊόντων
ΠΡΑΚΤΙΚΗ ΑΣΚΗΣΗ
Ανάπτυξη Προσωπικών Δεξιοτήτων
(Εισαγωγική Δραστηριότητα Εξαμήνων)
Σύνολο Πιστωτικών Μονάδων
Η τροποποίηση του προγράμματος μαθημάτων και
η ανακατανομή των μαθημάτων μεταξύ των εξαμήνων
μπορεί να γίνει με αποφάσεις των αρμοδίων οργάνων
(ΣΕ, Συνέλευση και Σύγκλητος) και θα περιλαμβάνονται
στον Κανονισμό Μεταπτυχιακών Σπουδών.
Άρθρο 7
Χρονική διάρκεια Σπουδών - Πιστωτικές μονάδες
Η χρονική διάρκεια σπουδών για την απονομή του
Διπλώματος Μεταπτυχιακών Σπουδών (ΔΜΣ) ορίζεται
σε τρία (3) εξάμηνα. Το ΠΜΣ θα είναι πλήρους φοίτησης.
Το σύνολο των Πιστωτικών Μονάδων (ECTS) που απαιτούνται για την απόκτηση του ΔΜΣ ανέρχεται σε 90 ΠM.
Άρθρο 8
Γλώσσα διεξαγωγής
Η επίσημη γλώσσα διεξαγωγής του Προγράμματος
είναι η ελληνική και η γλώσσα εκπόνησης της Διπλωματικής εργασίας είναι η ελληνική ή/και η αγγλική.
Άρθρο 9
Τρόπος Οργάνωσης της Εκπαιδευτικής
Διαδικασίας
Η διδασκαλία των μαθημάτων γίνεται δια ζώσης και με
μέσα εξ αποστάσεως εκπαίδευσης (σύγχρονη, ασύγχρονη, μεικτό σύστημα). Το ποσοστό διδασκαλίας με μέσα
εξ αποστάσεως εκπαίδευσης θα είναι σύμφωνα με τις
κείμενες διατάξεις.
Η οργάνωση της εκπαιδευτικής διαδικασίας με μεθόδους εξ αποστάσεως εκπαίδευσης εξασφαλίζει την
προσβασιμότητα των ατόμων με αναπηρία και ειδικές εκπαιδευτικές ανάγκες [παρ. 1 του άρθρου 67 του
ν. 4957/2022 (Α’ 141)].
Άρθρο 10
Αριθμός εισακτέων
Ο αριθμός των εισακτέων στο ΠΜΣ ορίζεται κατ’ ανώτατο όριο σε τριάντα (30) άτομα κατ’ έτος.
Άρθρο 11
Χρηματοδότηση - Τέλη φοίτησης Κόστος λειτουργίας
Εάν ο ετήσιος αριθμός εισακτέων είναι 30 φοιτητές/
τριες, σύμφωνα με τον ν. 4957/2022 ποσοστό έως 30%
αυτών μπορεί να απαλλάσσεται από τα τέλη φοίτησης.
Κατά συνέπεια για το εν λόγω ΠΜΣ το κόστος λειτουργίας
του ΠΜΣ θα καλυφθεί από τα τέλη φοίτησης 21 φοιτητών/τριών (30 - 30% = 21 φοιτητές/τριες). Το ποσό που
προκύπτει ανέρχεται σε (21 φοιτητές/τριες x 5.800€ =)
121.800€. Σύμφωνα με το άρθρο 84 του ν. 4957/2022
(Α’ 141) για το 70% του συνολικού κόστους λειτουργίας
του ΠΜΣ που αφορά στις λειτουργικές δαπάνες εκτιμάται
στο ποσό των 85.260€ για εικοσιένα (21) εισακτέους/
ες που δεν απαλλάσσονται από τα τέλη φοίτησης και
αναλύεται σε κατηγορίες δαπανών ως εξής:
ΕΞΟΔΑ - ΛΕΙΤΟΥΡΓΙΚΕΣ ΔΑΠΑΝΕΣ
Ποσό
Δαπάνες εξοπλισμού
και δαπάνες λογισμικού
840 €
Δαπάνες χορήγησης υποτροφιών σε
μεταπτυχιακούς/ές φοιτητές/τριες
5.800 €
Δαπάνες αναλωσίμων
620 €
Δαπάνες μετακινήσεων φοιτητών/
τριών του ΠΜΣ για εκπαιδευτικούς
σκοπούς
3.600 €
Αμοιβές διδασκαλίας τακτικού
προσωπικού των ΑΕΙ και
ερευνητικών κέντρων και
ινστιτούτων που συμμετέχουν στην
οργάνωση του ΠΜΣ
49.000 €
Αμοιβές έκτακτου διδακτικού
προσωπικού των ΑΕΙ
που συμμετέχουν στην οργάνωση
του ΠΜΣ
8.000 €
Αμοιβές διοικητικής και τεχνικής
υποστήριξης
8.400 €
Λοιπές δαπάνες, όπως ιδίως έξοδα
δημοσιότητας-προβολής, αγοράς
εκπαιδευτικού υλικού, οργάνωσης
συνεδρίων, δαπάνες εργασιών
πεδίου, αποθεματικό
9.000 €
ΜΕΡΙΚΟ ΣΥΝΟΛΟ (70%)
85.260 €
30%
36.540 €
ΣΥΝΟΛΟ
121.800 €
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1706/08.04.2025
Το 30% του ετησίου κόστους λειτουργίας του ΠΜΣ που
προέρχεται από τέλη φοίτησης παρακρατείται από τον
ΕΛΚΕ και εκτιμάται ενδεικτικά στο ποσό των 36.540€ για
εικοσιένα (21) εισακτέους/ες.
Το ΠΜΣ στην «Τεχνοοικονομική της Ενέργειας και του
Περιβάλλοντος» θα συνεργαστεί εκπαιδευτικά και οικονομικά με τα ΠΜΣ του Τμήματος Βιομηχανικής Διοίκησης
και Τεχνολογίας μέσω της ίδρυσης ενός κοινού έργου/
προγράμματος που χρηματοδοτείται από πόρους των
ΠΜΣ με σκοπό την κάλυψη κοινών αναγκών και δράσεων
[άρθρο 85 του ν. 4957/2022 (Α’ 141)].
Το κόστος λειτουργίας του ΠΜΣ θα καλύπτεται από
δωρεές, παροχές, κληροδοτήματα, χορηγίες, ερευνητικά
προγράμματα, προγράμματα της Ε.Ε. ή άλλων διεθνών
οργανισμών, τέλη φοίτησης και άλλες πηγές, όπως προβλέπεται από την κείμενη νομοθεσία.
Τα τέλη φοίτησης ανέρχονται στο ποσό των 5.800€.
Συνεπώς, οι ετήσιες εισροές για εικοσιένα (21) φοιτητές/
τριες εκτιμώνται ενδεικτικά στο ποσό των 121.800€.
ΧΡΗΜΑΤΟΔΟΤΗΣΗ
Ποσό
α)
τέλη φοίτησης
121.800€
β)
δωρεές, χορηγίες και πάσης
φύσεως οικονομικές ενισχύσεις
0€
γ)
κληροδοτήματα
0€
δ)
πόροι από ερευνητικά έργα
ή προγράμματα
0€
ε)
ίδιοι πόροι του ΑΕΙ
0€
στ)
κρατικός προϋπολογισμός
ή πρόγραμμα δημοσίων
επενδύσεων
0€
ΣΥΝΟΛΟ
121.800€
Άρθρο 12
Δικαιώματα και υποχρεώσεις
μεταπτυχιακών φοιτητών/τριών
Οι μεταπτυχιακοί/ές φοιτητές/τριες έχουν όλα τα δικαιώματα και τις παροχές που προβλέπονται για τους/τις
φοιτητές/τριες του Α’ κύκλου σπουδών, πλην του δικαιώματος παροχής δωρεάν διδακτικών συγγραμμάτων. Το
Ίδρυμα μεριμνά για τη διασφάλιση ισότιμης πρόσβασης
στους χώρους του ιδρύματος στους/στις φοιτητές/τριες
με αναπηρία ή με ειδικές εκπαιδευτικές ανάγκες καθώς
και την προσβασιμότητα των υποδομών, των υπηρεσιών,
φυσικών και ψηφιακών, του εξοπλισμού και του εκπαιδευτικού υλικού. Τα δικαιώματα και οι υποχρεώσεις των
φοιτητών/τριών του ΠΜΣ καθορίζονται αναλυτικά στον
Κανονισμό Λειτουργίας του ΠΜΣ.
Άρθρο 13
Υποτροφίες
Το ΠΜΣ χορηγεί υποτροφίες ακαδημαϊκής επίδοσης,
υποτροφίες αριστείας και ανταποδοτικές υποτροφίες.
Οι ειδικότεροι όροι και οι προϋποθέσεις καθορίζονται
στον Κανονισμό Λειτουργίας του ΠΜΣ.
Οι υποτροφίες ακαδημαϊκής επίδοσης χορηγούνται
ανά ακαδημαϊκό εξάμηνο στους/στις φοιτητές/τριες
που καταβάλλουν τέλη φοίτησης, με βάση ακαδημαϊκά
κριτήρια και με απόφαση της Συνέλευσης. Για την κατάταξη των υποψηφίων υποτρόφων λαμβάνεται υπόψη ο
μεγαλύτερος μέσος όρος βαθμολογίας όλων των μαθημάτων που έχουν εξεταστεί επιτυχώς σε κάθε εξάμηνο
σπουδών. Οι υποτροφίες μπορεί να καλύπτουν μέρος
ή το σύνολο των διδάκτρων. Τυχόν υποχρεώσεις των
υποτρόφων ή τροποποιήσεις της χορηγίας καθορίζονται
με απόφαση της Συνέλευσης.
Οι υποτροφίες αριστείας χορηγούνται στο 1ο εξάμηνο σπουδών και αφορούν στους νεοεισακτέους/ες φοι-
τητές/τριες που έχουν βαθμό πτυχίου ≥ 8 ή/και σειρά
αποφοίτησης στο άνω 10% της τάξεώς τους.
Πέραν αυτών, με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυ-
χιακών φοιτητών/τριών στην παροχή επικουρικού διδακτικού έργου στο προπτυχιακό πρόγραμμα σπουδών με
χορήγηση ανταποδοτικής υποτροφίας.
Άρθρο 14
Μεταβατικές διατάξεις
Όσα θέματα δεν ρυθμίζονται στην παρούσα απόφαση, θα ρυθμίζονται από τον Κανονισμό Μεταπτυχιακών
Σπουδών καθώς και από τα αρμόδια όργανα σύμφωνα
με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 27 Μαρτίου 2025
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201706.pdf | Tokens: 14004]